कोड़िकोड
कोड़िकोड (Kozhikode) भारत के केरल राज्य के कोड़िकोड ज़िले में अरब सागर के तट पर स्थित एक नगर है। यह उस जिले का मुख्यालय भी है। इसे पहले कालीकट (Calicut) कहा जाता था। कोड़िकोड केरल राज्य का दूसरा सबसे बड़ा शहर है। शहर के पूर्व में वायनाड की पहाड़ियाँ हैं, जो पश्चिमी घाट का भाग हैं। अक्टूबर २०२३ में यूनेस्को ने इस नगर को 'साहित्य नगर' होने का सम्मान प्रदान किया। भारत का यह पहला साहित्य नगर है। कोझिकोड जिले में 191 हाईस्कूल सहित 1,237 स्कूल हैं।